P6_TA(2005)0146

Evropska fundacija za izboljšanje življenjskih in delovnih razmer *

Zakonodajna resolucija Evropskega parlamenta o predlogu Uredbe Sveta o spremembi Uredbe (EGS) št. 1365/75 o ustanovitvi Evropske fundacije za izboljšanje življenjskih in delovnih razmer (KOM(2004)0057 — C6-0040/2004 — 2004/0026(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2004)0057) [1],

- ob upoštevanju člena 308 Pogodbe ES, v skladu s katerim se je Svet posvetoval s Parlamentom (C6-0040/2004),

- ob upoštevanju člena 51 svojega Poslovnika,

- ob upoštevanju poročila Odbora za zaposlovanje in socialne zadeve (A6-0091/2005),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog, na podlagi člena 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

5. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

UVODNA IZJAVA 8 A (novo)

| (8a) Treba je zagotoviti strukturirano sodelovanje Fundacije s civilno družbo in zlasti z nevladnimi organizacijami, dejavnimi na socialnem področju. |

Sprememba 2

UVODNA IZJAVA 11

(11) V skladu s členom 3 Pogodbe si Skupnost prizadeva odpraviti neenakosti in spodbujati enakost med moškimi in ženskami v vseh svojih dejavnostih. Zato je primerno predvideti določbe za spodbujanje uravnotežene zastopanosti moških in žensk v sestavi Odbora. | (11) V skladu s členom 3 Pogodbe si Skupnost prizadeva odpraviti neenakosti in spodbujati enakost med moškimi in ženskami v vseh svojih dejavnostih. Zato je primerno predvideti določbe za spodbujanje uravnotežene zastopanosti moških in žensk v sestavi vodstvene in upravljavske strukture Fundacije. |

Sprememba 3

UVODNA IZJAVA 13

(13) Fundacija je edina agencija Skupnosti, ki ima lastne kadrovske predpise. Zaradi načrtovanega začetka veljavnosti reforme kadrovskih predpisov Evropskih skupnosti v letu 2004 je primerno odpraviti to nedoslednost in prilagoditi določbe o uslužbencih Fundacije. Uredba (ESPJ, EGS, EURATOM) št. 1860/76 o pogojih za zaposlitev uslužbencev v Evropski fundaciji za zboljšanje življenjskih in delovnih razmer [2] bi se morala še naprej uporabljati za uslužbence Fundacije, ki so bili zaposleni po pravilih navedene uredbe. | (13) Primerno je obravnavati osebje Fundacije, ki je edina agencija Skupnosti z lastnimi kadrovskimi predpisi, na enak način kot druge uradnike in uslužbence, ki so pogodbeno zaposleni v Skupnostih, in jim zagotoviti enake ugodnosti kot so določene v novih kadrovskih predpisih Evropskih skupnosti, istočasno pa spoštovati pridobljene pravice, zlasti v zvezi s kariero in pravico do pokojnine. Vključevanje sedanjih in bodočih zaposlenih na področje uporabe kadrovskih predpisov ES bo privedlo do ugodnosti usklajevanja in učinkovitosti in mora biti izpeljano na način, ki ne bo ustvarjal novih stroškov. |

Sprememba 4

ČLEN 1, TOČKA 1 A (novo)Člen 3, odstavek 2a (novo) (Uredba (EGS) št. 1365/75)

| (1a)V členu 3 se doda naslednji odstavek 2a:"2a. Pri izpolnjevanju svojih nalog in pooblastil Fundacija razvija ustrezne stike z nevladnimi organizacijami na področju sociale z namenom, da se zagotovi njihovo strukturirano delovanje znotraj delovanja Fundacije." |

Sprememba 5

ČLEN 1, TOČKA 2Člen 5, uvodni stavek (Uredba (EGS) št. 1365/75)

Fundacijo sestavljajo: | Vodstveno in upravljavsko strukturo Fundacije sestavljajo: |

Sprememba 6

ČLEN 1, TOČKA 3Člen 6, odstavek 2 (Uredba (EGS) št. 1365/75)

2. Člane iz odstavka 1(a), (b) in (c) imenuje Svet na podlagi načela en član za vsako državo članico in za vsako zgoraj navedeno kategorijo. Svet istočasno pod istimi pogoji imenuje namestnika, ki se udeležuje sestankov Upravnega odbora le ob odsotnosti člana. | 2. Člane iz odstavka 1(a), (b) in (c) imenuje Svet na podlagi seznama kandidatov, ki ga predložijo države članice ter organizacije delodajalcev in delojemalcev posamezne države članice. Svet istočasno pod istimi pogoji imenuje namestnika, ki se udeležuje sestankov Upravnega odbora le ob odsotnosti člana. |

Komisija imenuje člane in namestnike, ki jo predstavljajo, in njihove namestnike. | Komisija imenuje člane in namestnike, ki jo predstavljajo, in njihove namestnike. |

Države članice, združenja delodajalcev in združenja delojemalcev si ob predložitvi seznamov kandidatov prizadevajo zagotoviti uravnoteženo zastopanost moških in žensk v sestavi Upravnega odbora. | Države članice, Komisija, združenja delodajalcev in združenja delojemalcev si ob predložitvi seznamov kandidatov prizadevajo zagotoviti uravnoteženo zastopanost moških in žensk v sestavi Upravnega odbora. V bolj splošnem smislu se enaka zastopanost moških in žensk zagotovi v organih iz člena 5. |

| Katera koli skupina, ki imenuje več kot eno osebo, zagotovi enako zastopanost spolov pri njihovem imenovanju. |

Seznam članov Upravnega odbora objavi Svet v Uradnem listu Evropske unije. | Seznam članov Upravnega odbora in Ppredsedsta objavi Svet v Uradnem listu Evropske unije in Fundacija na svoji spletni strani. |

Sprememba 7

ČLEN 1, TOČKA 3Člen 6, odstavek 4 (Uredba (EGS) št. 1365/75)

4. Upravni odbor izmed treh skupin iz odstavka 7 in Komisije izvoli svojega predsednika in tri podpredsednike za obdobje enega leta, ki ga je možno obnoviti. | 4. Upravni odbor iz vsake od treh skupin iz odstavka 7 in enega izmed predstavnikov Komisije izvoli svojega predsednika in tri podpredsednike za obdobje enega leta, ki ga je možno obnoviti. |

Sprememba 8

ČLEN 1, TOČKA 3Člen 6, odstavek 6 (Uredba (EGS) št. 1365/75)

6. Sklepi Upravnega odbora se sprejemajo z absolutno večino vseh članov. | 6. Sklepi Upravnega odbora se sprejemajo z absolutno večino vseh članov. Vsak član ima po en glas. |

Sprememba 9

ČLEN 1, TOČKA 3Člen 6, odstavek 8 (Uredba (EGS) št. 1365/75)

8. Upravni odbor oblikuje predsedstvo. Predsedstvo sestavljajo predsednik in trije podpredsedniki Upravnega odbora, po en koordinator na skupino iz odstavka 7 in dodatni predstavnik Komisije. | 8. Upravni odbor oblikuje Predsedstvo z 11 člani. Predsedstvo sestavljajo predsednik in trije podpredsedniki Upravnega odbora, po en koordinator na skupino iz odstavka 7 ter dodaten predstavnik vsake skupine in Komisije. Vsaka skupina lahko imenuje do tri namestnike, ki se udeležujejo sestankov Predsedstva v odsotnosti polnopravnih članov. |

Sprememba 10

ČLEN 1, TOČKA 3Člen 6, odstavek 9 (Uredba (EGS) št. 1365/75)

9. Upravni odbor odloča o letnem razporedu sestankov predsedstva. Predsednik skliče dodatne sestanke predsedstva na zahtevo njegovih članov. | 9. Upravni odbor odloča o letnem številu sestankov Predsedstva. Predsedujoči Predsedstvu skliče dodatne sestanke na zahtevo njegovih članov. |

Sprememba 11

ČLEN 1, TOČKA 3Člen 6, odstavek 10a (novo) (Uredba (EGS) št. 1365/75)

| 10a. Predsedstvo v celoti in pravočasno obvešča Upravni odbor o svojem delu in sklepih. |

Sprememba 12

ČLEN 1, TOČKA 4, TOČKA (A)Člen 7, odstavek 1 (Uredba (EGS) št. 1365/75)

1. Upravni odbor upravlja Fundacijo, katere smernice določi. Na podlagi osnutka, ki ga predloži direktor, Upravni odbor, v soglasju s Komisijo, sprejme načrt dela. | 1. Upravni odbor določi strateške cilje Fundacije. Upravni odbor zlasti sprejme proračun, štiriletni tekoči program in letni program na podlagi osnutka, ki ga pripravi direktor, kot je navedeno v členu 5. |

Sprememba 13

ČLEN 1, TOČKA 4, TOČKA (A A) (novo)Člen 7, odstavek 2 (Uredba (EGS) št. 1365/75)

| (aa)Odstavek 2 se nadomesti z:"2. Upravni odbor po prejemu mnenja Komisije sprejme Poslovnik, ki določa praktično ureditev njegovih dejavnosti. Poslovnik se posreduje v vednost Evropskemu parlamentu in Svetu. Svet lahko v roku treh mesecev po tem, ko mu je bil posredovan Poslovnik, Poslovnik spremeni z navadno večino." |

Sprememba 14

ČLEN 1, TOČKA 4, TOČKA (B)Člen 7, odstavek 4 (Uredba (EGS) št. 1365/75)

4. Brez poseganja v odgovornosti direktorja iz členov 8 in 9 sprejema predsedstvo, kot ga pooblasti Upravni odbor, vse potrebne ukrepe za upravljanje Fundacije med dvema sestankoma Upravnega odbora, razen ukrepov iz členov 12 in 15. | 4. Brez poseganja v odgovornosti direktorja iz členov 8 in 9 Predsedstvo, kot ga pooblasti Upravni odbor, spremlja izvajanje sklepov Upravnega odbora in sprejme vse potrebne ukrepe za ustrezno upravljanje Fundacije med dvema sestankoma Upravnega odbora. Upravni odbor na Predsedstvo ne sme prenesti pooblastil iz členov 12 in 15. |

Sprememba 15

ČLEN 1, TOČKA 5Člen 9, odstavek 1 (Uredba (EGS) št. 1365/75)

1. Direktor je odgovoren za upravljanje Fundacije in skrbi za izvajanje sklepov Upravnega odbora in predsedstva. Direktor je zakoniti zastopnik Fundacije. | 1. Direktor je odgovoren za upravljanje Fundacije, kakor tudi za izvajanje sklepov in programov, ki jih sprejmeta Upravni odbor in Predsedstvo. Direktor je zakoniti zastopnik Fundacije in odloča o kadrovskih zadevah v skladu s členom 17. |

Sprememba 16

ČLEN 1, TOČKA 5Člen 10 (Uredba (EGS) št. 1365/75)

Upravni odbor ima možnost, da na predlog direktorja zaprosi neodvisne strokovnjake za mnenje o posebnih vprašanjih v zvezi z letnim programom dela. | Na podlagi predloga direktorja ima Upravni odbor možnost, da izbere neodvisne strokovnjake in jih zaprosi za mnenje o posebnih vprašanjih v zvezi s štiriletnim tekočim programom in letnim programom dela. |

Spremembi 17 in 21

ČLEN 1, TOČKA 7Člen 12, odstavek 1, pododstavek 2 (Uredba (EGS) št. 1365/75)

(7)V členu 12(1) se drugi pododstavek nadomesti z naslednjim: | (7)V členu 12(1) se prvi in drugi pododstavek nadomestita z naslednjim: |

| "1. Direktor vsako leto pred 1. julijem na podlagi smernic iz člena 7 sestavi letni program dela. Letni program je del štiriletnega tekočega programa. Projektom iz letnega programa dela je priložena ocena potrebnih stroškov." |

Pri oblikovanju programa direktor upošteva mnenja institucij Skupnosti in Evropskega ekonomsko-socialnega odbora. | Pri oblikovanju programov direktor upošteva mnenja institucij Skupnosti, Odbora regij in Evropskega ekonomskosocialnega odbora. |

Sprememba 18

ČLEN 1, TOČKA 7 A (novo)Člen 12, odstavek 2 (Uredba (EGS) št. 1365/75)

| (7a)Člen 12(2) se nadomesti z naslednjim:"(2) Direktor posreduje programe v odobritev Upravnemu odboru." |

Sprememba 19

ČLEN 1, TOČKA 8Člen 17 (Uredba (EGS) št. 1365/75)

1. Za uslužbence Fundacije, zaposlene po [datum začetka veljavnosti te uredbe], veljajo kadrovski predpisi, ki veljajo za uradnike Evropskih skupnosti, ali odvisno od primera pogoji za zaposlitev drugih uslužbencev Evropskih skupnosti. Fundacija glede svojih uslužbencev izvršuje tista pooblastila, ki se prenesejo na organ za imenovanja oziroma na naročnika. | 1. Za uslužbence Fundacije, zaposlene po [datum začetka veljavnosti te uredbe], veljajo kadrovski predpisi, ki veljajo za uradnike Evropskih skupnosti, ali, odvisno od primera, pogoji za zaposlitev drugih uslužbencev Evropskih skupnosti. Uporablja se oddelek 2 Priloge XIII h kadrovskim predpisom. |

| 1a. Za vse uslužbence Fundacije, zaposlene v skladu z Uredbo Sveta (ESPJ, EGS, Euratom) št. 1860/76 z dne 29. junija 1976 o pogojih za zaposlitev uslužbencev v Evropski fundaciji za izboljšanje življenjskih in delovnih razmer [3] pred [datumom začetka veljavnosti te uredbe], veljajo kadrovski predpisi, ki veljajo za uradnike Evropskih skupnosti. Določbe oddelkov 1, 3 in 4, razen člena 22(2), Priloge XIII h kadrovskim predpisom, se uporabljajo za te pogodbe od tega dne. Uslužbenci imajo pravico do prekinitve pogodbe na ta dan brez upoštevanja odpovednega roka, predvidenega v členu 45 Uredbe (ESPJ, EGS, Euratom) št. 1860/76. Za namen nadomestil po prekinitvi pogodbe in za nadomestila za primer brezposelnosti se prekinitev pogodbe šteje za posledico ukrepanja Fundacije. |

| 1b. Fundacija glede svojih uslužbencev izvršuje tista pooblastila, ki se prenesejo na organ za imenovanja oziroma na organ, pooblaščen za sklepanje pogodb, odvisno od primera. |

2. Upravni odbor v soglasju s Komisijo sprejme ustrezna pravila za izvajanje. | 2. Upravni odbor v soglasju s Komisijo sprejme ustrezna pravila za izvajanje. |

Sprememba 20

ČLEN 2

Člen 2 črtano | Uredba (ESPJ, EGS, Euratom) št. 1860/76 se še naprej uporablja za uslužbence Evropske fundacije za zboljšanje življenjskih in delovnih razmer, ki so bili zaposleni po pravilih navedene uredbe. |

[1] Še ni objavljeno v Uradnem listu.

[2] UL L 214, 6.8.1976, str. 24.

[3] UL L 214, 6.8.1976, str. 24. Uredba, kakor je bila nazadnje spremenjena z Uredbo (ESPJ, EGS, Euratom) št. 680/87 (UL L 72, 14.3.1987, str. 15).

--------------------------------------------------